open-index/open-wikipedia-markdown huggingface dataset:
62. ekspeditsioon

**62. ekspeditsioon** oli Rahvusvahelise kosmosejaama (ISS) 62. alaline meeskond.

62. ekspeditsioon algas 6. veebruaril 2020 kui jaamast lahkus 61. ekspeditsioon.

Ekspeditsioon lõppes 17. aprillil 2020 ning see oli Rahvusvahelise kosmosejaama ajaloo lühimaid missioone, kestes veidi üle kahe kuu.

## Meeskond

Sojuz MS-15 pardal pidi esialgsete plaanide kohaselt lendama 63./64. ekspeditsiooni meeskond. NASA teatas oktoobris 2019, et JAXA astronaudi Akihiko Hoshide asemel lendab jaama NASA astronaut Christopher Cassidy. Cassidy jaama meeskonda määramine oli vajalik tagamaks, et jaamas viibiks pidevalt NASA astronaut ning seetõttu oli Sojuz MS-15 meeskond osa 62. ekspeditsioonist.

62. ekspeditsioon oli esimene ekspeditsioon pärast 50. ekspeditsiooni kui jaamas viibis korraga kolm Vene kosmonauti.

## Viited
AgustaWestland AW109

**AgustaWestland AW109** on üldotstarbeline, kahe mootoriga kaheksakohaline kergkopter, mida toodab Itaalia ettevõte Leonardo S.p.A. (endine AgustaWestland). AW109 on esimene masstootmisse läinud Itaalia helikopter.

Ettevõte Agusta arendas seda alguses nimega **A109**. AW109 võeti kasutusele 1976. aastal, seda on kasutatud muuhulgas kergtransportöörina, kiirabikopterina, otsinguks ja päästeks ning sõjaväes. AW109-t on järjepidavalt toodetud üle 40 aasta, selle edasiarendus on ühe mootoriga AgustaWestland AW119.

## Käitlejad
AW109 on arvukate eraettevõtete, sõjavägede, hädaabiteenistuste ja lennundusettevõtete kasutuses.
;
* Gendarmerie Nationale
* Alžeeria politsei
;
* Albaania õhuvägi
;
* Bangladeshi merevägi
;
* Belgia õhukomponent

;
* Bulgaaria piiripolitsei 
;
* Carabineros de Chile
;
* Bomberos Quito
;
*Kreeka õhuvägi
;
* Polizia di Stato
* Carabinieri
* Guardia di Finanza
* Itaalia maavägi
* Vigili del Fuoco
* Corpo forestale dello Stato

;
* Tokyo politsei
;
* Läti piirivalve
;
* Malaisia maavägi
;
* Mehhiko õhuvägi
;
* Uus-Meremaa kuninglik õhuvägi
;
* Nigeeria õhuvägi
* Nigeeria merevägi

;
*Peruu maavägi
;
*Filipiinide õhuvägi
*Filipiinide merevägi
;
* Sloveenia kaitseministeerium
* Sloveenia politsei
;
*Lõuna-Aafrika õhuvägi
* Transneti riiklik sadamateteenistus
;
* Rootsi relvajõud
;

* Türkmenistani õhuvägi
;
* Uganda politsei
;
* Kuninglik õhuvägi

### Endised käitlejad
;
* Argentina maavägi
;
* Austraalia kuninglik merevägi
;
* Itaalia õhuvägi

;
* Paraguay õhuvägi
;
* Armee õhukorpus
;
* Ameerika Ühendriikide rannavalve
;
*Venezuela maavägi

## Viited
Reisivagun

**Reisivagun** on rööbasteel kasutatav veok, mis on ette nähtud reisijate transportimiseks. 

Suurema osa reisivagunitest moodustavad tavaliselt vedurite poolt veetavad mitte-iseliikuvad vagunid (haakevagunid), mida kasutatakse pikamaa ja piirkondadevaheliseks transpordiks, samuti kuuluvad nende hulka ka ilma mootorita juhtvagunid. 
Esineb aga ka veomootoritega iseliikuvaid vaguneid (näiteks diisel- ja elektrirongi mootorvagunid, metroo vagunid jne). 

Reisivaguneid liigitatakse järgmiselt:

* istevagun – levinuim reisivaguni tüüp;
* magamisvagun – kaugsõidurongi koosseisu kuuluv lavatsitaoliste magamiskohtadega reisivagun (k.a. kupee- ja platskaart vagun);
* restoranvagun – harilikult kaugsõidurongides reisijate toitlustamiseks mõeldud vagun;
* salongvagun – tavalisest mugavamini sisustatud (vahel mitmest ruumist koosnev) vagun;
* pagasivagun;
* postivagun;
* tapivagun (vagun vangide transpordiks).

## Vaata ka
* Kupee
* Raudteetransport
* Pafawagi reisivagun

## Viited

## Välislingid
* Reisivaguni lugu; rongimees.ee
Ameerika Ühendriikide Sõjaväeakadeemia

**Ameerika Ühendriikide Sõjaväeakadeemia** (inglise keeles: *United States Military Academy*) on Ameerika Ühendriikide sõjaväeakadeemia, mis asub West Pointis New Yorgi osariigis. See on Ühendriikide vanim sõjaväeakadeemia.

1801. aastal allkirjastas president Thomas Jefferson korralduse asutada riiklik sõjaväeülikool, mis koolitaks riigile ohvitsere. Kongress andis nõusoleku ülikooli asutamiseks 1802. aastal ning Jefferson allkirjastas Kongressi otsuse 16. märtsil 1802. Akadeemia alustas tegevust 4. juulil 1802. 

Sõjaväeakadeemia koolitab peamiselt ohvitsere Ameerika Ühendriikide maaväele. Kooli astuda soovijad peavad selleks akadeemiasse kandideerima ning saama nominatsiooni, mille tavaliselt annab Ameerika Ühendriikide asepresident või Kongressi liige. Üliõpilaste õppemaksu tasub maavägi tingimusel, et lõpetajad teenivad vähemalt kaheksa aastat maaväes. Kooli lõpetajad saavad maaväes nooremleitnandi auastme.

## Viited
Jessica Meir

**Jessica Ulrika Meir** (sündinud 1. juulil 1977) on Ameerika Ühendriikide bioloog ja NASA astronaut.

Meir lõpetas 1999. aastal Browni ülikooli bioloogia eriala cum laude ning sai 2009. aastal doktorikraadi merebioloogias.

Meir kandideeris esimest korda NASA astronaudiks 2009. aastal, kuid ei osutunud valituks. Ta kandideeris uuesti 2013. aastal ja valiti NASA astronaudiks. Meir oli septembrist 2019 kuni aprillini 2020 Rahvusvahelise Kosmosejaama meeskonnaliige, kuuludes 61. ja 62. ekspeditsiooni.

## Viited
In Amenase pantvangikriis

**In Amenase pantvangikriis** algas 16. jaanuaril 2013, kui ennast al-Qaeda ja Mokhtar Belmokhtariga seostavad islamiterroristid ründasid Alžeerias In Amenase lähedal Tigantourine gaasitöötlemistehast ning võtsid sadu inimesi pantvangi. Rünnakut juhtis üks Belmokhtari lähedasemaid käsilasi, Abdul al Nigeri. Pärast nelja päeva korraldasid Alžeeria eriüksuslased pantvangide vabastamiseks operatsiooni.

Operatsiooni käigus hukkus vähemalt 39 välismaalasest pantvangi, üks alžeerlasest turvatöötaja ja 29 terroristi (täpsed numbrid pole teada). Vabastati 685 alžeerlasest töölist ning 107 välismaalast. Kolm terroristi arreteeriti. Operatsiooni käigus hukkus ka rünnakut juhtinud al Nigeri.

## Viited
Igor Holts

**Igor Holts** (4. detsember 1930 – 29. juuli 2011) oli eesti pedagoog.

Igor Holts töötas aastatel 1965–2003 Tartu Miina Härma Gümnaasiumi matemaatikaõpetajana. 

Tema õpilased on läbi aegade saavutanud väga häid tulemusi täppisteaduste olümpiaadidel nii Eestis kui ka väljaspool Eestit. 1998. aastal võitis Igor Holtsi õpilane Meelis Kull rahvusvahelisel matemaatikaolümpiaadil hõbemedali.

## Tunnustus

* 1971 – Eesti NSV teeneline õpetaja
* 1992 – Gerhard Rägo nimeline mälestusmedal
* 1999 – Valgetähe IV klassi teenetemärk
* 2006 – Tartu Täht

## Viited
Ämblikvälk

**Ämblikvälk** on horisontaalne pilvesisene välk, mida inimsilm suudab jälgida. Nii teiste välkude kui ka ämblikvälgu levinuim vorm on pilv-maa-välk, mis tähendab, et välk saab alguse pilvest ning liigub seejärel maapinna poole. Selline välk on loomulik välk.  Ämblikvälk on sageli väga kõrgel kõrgusel toimuv sündmus ja selle tulemuseks on tavaliselt pehme ja üsna vaikne kõumürin, mis on tingitud nende suurest kaugusest vaatlejast.

## Väljanägemine
Seda välku nimetatakse ämblikuvälguks nende loodud mustri tõttu, mis Maalt nähtuna meenutab ämblikuvõrku või hoopis puuvõra. Neid pikki horisontaalselt liikuvaid välke võib Maalt näha pilvede all, kui need on eriti tugevad ja eredad.

## Teke
Enamik välkudest algavad äikesetormis ja liiguvad läbi pilve. Tekkinud välgud võivad jääda pilve piiresse või jätkata liikumist vabas õhus ja lõpuks maapinnale. Pilvesse jääb umbes 5–10 korda rohkem välku kui maapinnale jõuab.Umbes veerand välkudest on pilve ja maa vahel ning enamik neist kannab maapinnale negatiivset elektrilaengut, vähesed ka positiivset. Läbilöök algab pilves siksakiliselt mõnekümnemeetriste sammliidriteks nimetatud sädemetena. Liider kannab negatiivset laengut allapoole, kuni liidri ja pilve alla kogunenud laengu vaheline väljatugevus põhjustab vastassuunalise läbilöögi. Ämblikuvälk tekib välgu kiirel liikumisel ühest pilvest teise ning on tihti seotud välgu pilv-maa positiivse laenguga. Seda sorti välk katab sageli väga suuri vahemaid, mille tulemuseks on suurejoonelised teavest katvad mustrid, mida inimene suudab jälgida.  Teisisõnu on ämblikvälgu liikumine piisavalt aeglane, kuna muidu ei suudaks inimsilm seda jälgida. Ämblikvälk võib esineda iseseisvalt kas täielikult pilve sees või siis ka pilv-maa välguna.  Kõige tihedamini võib neid märgata kihiliste pilvede all.

## Jackson Browne'i avastused
Meteoroloogia büroo meteoroloog Jackson Browne on ämblikvälgu tekke küsimuses pisut valgust heitnud. Ta ütles, et ämblikvälk tekib äikesetormi ülemistes lamedates pilve osades. "Ämblikvälk algab tavaliselt sellest, mida me kutsume pilvesiseseks välguks - välguks, mis liigub täielikult pilve sees. Kui välk on pilve ülaossa jõudnud, võib see levida ja muutuda visuaalselt meeldivaks." Hr Browne on ekspert nii ilmastiku kui ka välgu hindamise osas.

## Viited
Agustín Marchesín

**Agustín Federico Marchesín** (sündinud 16. märtsil 1988 San Cayetanos) on Argentina jalgpallur, kes mängib väravavahina Brasiilia kõrgliigaklubis Grêmio.

Ta alustas klubikarjääri Argentina klubis Club Atlético Lanús, mille meeskonnas debüteeris ta Argentina kõrgliigas 2009. aastal. 2013. aastal võitis ta klubiga Copa Sudamericana.

Seejärel mängis ta Mehhiko kõrgliigas, aastatel 2014–2016 Santos Lagunas ja 2016–2019 Club Américas ning ta tuli mõlema klubiga korra Mehhiko meistriks. Ta valiti kolmel korral Mehhiko kõrgliiga hooaja sümboolsesse koosseisu.

2019. aasta juulis sõlmis ta nelja-aastase lepingu Portugali kõrgliigaklubiga FC Porto. Ta sai Iker Casillase järel Porto põhiväravavahiks. Hooajal 2019–20 tuli ta Portoga Portugali meistriks. Lisaks valiti Marchesín sel hooajal Portugali kõrgliiga hooaja sümboolsesse koosseisu. Teist korda tuli ta Portugali meistriks hooajal 2021–22.

2022. aasta augustis sõlmis ta kolmeaastase lepingu Hispaania kõrgliigaklubiga Celta de Vigo.

2024. aasta jaanuaris siirdus ta Brasiilia kõrgliigasse, kui sõlmis kaheaastase lepingu Grêmioga.

Marchesín tegi Argentina jalgpallikoondises debüüdi 16. märtsil 2011 sõprusmängus Venezuela vastu. Ta on kuulunud Argentina koondisse 2015. aasta Copa Américal, 2019. aasta Copa Américal ja 2021. aasta Copa Américal.

## Saavutused
;Lanús
*Copa Sudamericana: 2013
;Santos Laguna
*Liga MX: Clausura 2015
*Campeón de Campeones: 2015
;América
*Liga MX: Apertura 2018
*Copa MX: Clausura 2019
*Campeón de Campeones: 2019
;Porto
*Primeira Liga: 2019–20, 2021–22
*Taça de Portugal: 2019–20, 2021–22
*Supertaça Cândido de Oliveira: 2020, 2022
;Grêmio
*Campeonato Gaúcho: 2024

## Viited
Jesús Manuel Corona

**Jesús Manuel Corona Ruíz** (sündinud 6. jaanuaril 1993 Hermosillos) on Mehhiko jalgpallur, kes mängib äärepoolkaitsja või paremkaitsjana Hispaania kõrgliiga klubis Sevilla ja Mehhiko jalgpallikoondises.

Ta alustas klubikarjääri Mehhiko klubis Monterrey. Mehhiko kõrgliigas debüteeris ta 2010. aastal. Ta mängis Monterreys kuni 2012. aastani ning tuli klubiga korra Mehhiko meistriks ning võitis kolm korda CONCACAF-i Meistrite Liiga.

Aastatel 2013–2015 mängis ta Hollandi kõrgliiga klubis FC Twente.

2015. aasta augustis siirdus ta Portugali kõrgliiga klubisse FC Porto. Hooaegadel 2017–18 ja 2019–20 tuli ta Portoga Portugali meistriks. Hooajal 2019–20 valiti Corona Portugali kõrgliiga hooaja parimaks mängijaks.

2022. aasta jaanuaris sõlmis ta kolme ja poole aasta pikkuse lepingu Sevillaga.

Debüüdi Mehhiko jalgpallikoondises tegi Corona 12. novembril 2014 sõprusmängus Hollandi vastu. Koondisekarjääri esimese värava lõi ta 30. mail 2015 sõprusmängus Guatemala vastu. Ta on kuulunud Mehhiko koondisse 2015. aasta Copa Américal 2015. aasta CONCACAF Gold Cupil, 2016. aasta Copa América Centenariol, 2018. aasta maailmameistrivõistlustel ja 2021. aasta CONCACAF Gold Cupil. 2015. aasta CONCACAF Gold Cupil, kus ta sai Mehhiko koondisega esikoha, valiti ta turniiri parimaks noormängijaks.

## Saavutused
;Monterrey
*Liga MX: Apertura 2010
*CONCACAF-i Meistrite Liiga: 2010–11, 2011–12, 2012–13
;Porto
*Primeira Liga: 2017–18, 2019–20
*Taça de Portugal: 2019–20
*Supertaça Cândido de Oliveira: 2018, 2020

## Viited
Mindaugas Kvietkauskas

**Mindaugas Kvietkauskas** (sündinud 27. mail 1976 Panevėžysis) on Leedu poliitik. Ta oli aastatel 2019–2020 Leedu kultuuriminister.

Ta on lõpetanud 2000. aastal Vilniuse ülikooli leedu keele ja kirjanduse erialal. 2006. aastal sai humanitaarteaduste doktoriks.

Aastatel 1999–2002 töötas ajakirja Metai toimetuses. Aastatel 2002–2003 õppis judaismi Oxfordi ülikooli heebrea ja judaismi uuringute keskuses. 

2005. aastal alustas õpetamist Vilniuse ülikoolis, 2015. aastast dotsent.

Alates 2008. aastast töötab ta Leedu kirjanduse ja rahvaluule instituudis; ta oli aastatel 2008–2018 instituudi direktor.

Ta oli 15. jaanuarist 2019 kuni 11. detsembrini 2020 Leedu kultuuriminister.
Ott Tänak: The Movie

**Ott Tänak: The Movie** on 2018. aastal valminud dokumentaalfilm Eesti rallisportlasest Ott Tänakust. 

Seda filmiti 14 riigis. 

Film ilmus kinodesse 11. aprillil 2019. 

Filmis osalesid: Ott Tänak, Martin Järveoja, Ivar Tänak, Janika Tänak, Markko Märtin, Kuldar Sikk, Tommi Mäkinen, Jari-Matti Latvala, Sébastien Ogier, Sébastien Loeb, Esapekka Lappi, Henri Rump, Kaj Lindstörm, Oleg Gross.
New Town (Edinburgh)

**New Town** ('uuslinn') on Šotimaa pealinna Edinburghi keskne elukeskkond. Linnaplaneerimise meistriteos, mida ehitati järk-järgult aastast 1767 kuni 1850. aastateni, säilitab suure osa oma algsest uusklassitsistlikust ja George'i ajastu arhitektuurist. 

Selle tuntuim tänav on Princes Street, mis seljatab Edinburghi kindlust ja vanalinna (Old Town), jäädes teisele poole endisest Nor Lochi nõost. 1995. aastal määrati nn uuslinn koos vanalinnaga UNESCO maailmapärandi nimistusse.

## Vaata ka
* Old Town (Edinburgh)
Nor Loch

**Nor Loch** on endine veesilm Šotimaa pealinnas Edinburghis, kus tänapäeval asub haljasala Princes Street Gardens, mis omakorda asub Royal Mile'i ja Princes Streeti tänava vahel.
Valeri Kondratjuk

**Valeri Kondratjuk** (ukraina keeles  Валерій Віталійович Кондратюк, sündinud 1. jaanuaril 1970 Kirovogradi oblastis) on Ukraina riigiametnik.

## Riigi teenistuses
Juhtis alates 28. juulist 2015 kuni 15. oktoobrini 2016 Ukraina Kaitseministeeriumi Luure Peavalitsust.

## Viited

## Välislingid
*Зеленский представил нового главу Службы внешней разведки - Lb.ua, 09.06.2020
Edinburghi kindlus

**Edinburghi kindlus** on Šotimaa pealinna Edinburghi siluetis domineeriv ajalooline kindlus, mis asub kõrgendikul Castle Rock.
Lady Bird

**"Lady Bird"** on Ameerika Ühendriikide mängufilm, mis esilinastus 2017. aastal. Filmi peaosades on teiste hulgas Saoirse Ronan, Laurie Metcalf ning Timothée Chalamet.

Film kogus kriitikutelt positiivseid arvustusi. Kinokriitikaportaalis Rotten Tomatoes on filmi keskmine hinnang 8.75/10, portaalis Metacritic on keskmine hinnang 94/100.

## Viited
Akihiko Hoshide

**Akihiko Hoshide**  (jaapani keeles 星出 彰彦 *Hoshide Akihiko*; sündinud 28. septembril 1968) on Jaapani insener ja JAXA astronaut.

Hoshide lõpetas 1992. aastal Keiō ülikooli masinaehituse erialal ning sai 1997. aastal Houstoni ülikoolist magistrikraadi aerokosmose insenerinduses. Hoshide asus 1992. aastal tööle NASDA-sse (tänapäeva JAXA-sse), kus osales H-II Transfer Vehicle'i arenduses. 1999. aastal valiti ta astronaudiks.

Hoshide esimene missioon oli 2008. aastal toimunud NASA Space Shuttle'i programmi missioon STS-124, mis viis Rahvusvahelisse Kosmosejaama (ISS) Kibo mooduli. 2012. aastal oli ta ISS-i 32. ja 33. ekspeditsiooni liige.

2018. aastal teatas JAXA, et Hoshide on määratud ISS-i 64. ja 65. ekspeditsiooni liikmeks ja temast saab teine jaapanlasest jaama komandör. 2019. aastal teatas NASA, et seoses Boeingu ja SpaceX-i mehitatud kosmoselaevade arendustes tekkinud viivitustega lendab Hoshide asemel kosmosesse Christopher Cassidy.

## Viited
Satoshi Furukawa

**Satoshi Furukawa** (jaapani keeles 古川 聡 *Furukawa Satoshi*; sündinud 4. aprillil 1964) on Jaapani arst ja JAXA astronaut.

Furukawa lõpetas 1989. aastal Tokyo ülikooli meditsiini erialal ning spetsialiseerus kirurgiale. 1999. aastal valiti ta astronaudiks. 

2011. aastal oli Furukawa juulist kuni novembrini Rahvusvahelise Kosmosejaama 28. ja 29. ekspeditsiooni liige. 2023. aastal oli ta Rahvusvahelise Kosmosejaama 68. ja 69. ekspeditsiooni liige.

## Viited
Jean Pucelle

**Jean Pucelle** (u 1300 – 1355) oli prantsuse miniatuurimaalija ja käsikirjade illumineerija, kes tegutses Pariisis aastail 1320–1350.

## Eluloolist
Esimesed teated kunstnikust pärinevad 1319. aastast. Arvatavasti tuli ta kuningas Philippe VI, kes oli suure hulga illumineeritud raamatute tellija, teenistusse. Hiljem töötas Jean Pucelle ka Jean II Hea õukonnas. On oletatud, et ta käis sajandi esimesel kümnendil Itaalias.

## Stiil
Jean Pucelle lõi uue stiilisuuna 14. sajandi prantsuse raamatumaalis, ühendades teksti ja illuminatsiooni üheks terviklikuks pildiks, mis oli nii jutustav kui ka dekoratiivne. Tema stiili iseloomustavad teksti kaht veergu raamivad stiliseeritud lehtedega võrsed, mida täiendab drolerii ja mille sees ning ümber on rõõmsavärvilised natuuritruud taimemotiivid, putukad ja muud pisiolevused, linnud ja loomad. Lehekülgede allservas on vabalt komponeeritud figuraalsed stseenid, mis mõjuvad raamimatutena, kuid teksti sees paiknevad pildid on klassikaliselt neljakandilised.

Jean Pucelle'i mõjutajaks on peetud itaalia maalijate, eelkõige Duccio de Buoninsegna ja Giotto tahvelmaale. Neid jäljendavalt on inimesed Jean Pucelle'i miniatuuridel kujutatud lihtsalt ning hooned pole mitte pinnaline ornament, vaid figuure ümbritsevale ruumile on püütud anda sügavust – see oli tollases põhja pool Alpe loodud maalikunstis uus võte. Ka leiab tema maalitud nägudelt *[[trecento]]* maalikunstile iseloomulikku tundeväljendust. Pucelle'i värvigamma jäi ka rikkalikumates kujundustes malbelt tagasihoidlikuks ning ta kasutas muuhulgas vitraažikunstis juba tavaliseks saanud *[[grisaille]]*d.

## Teosed
Pucelle'i kuulsaimad teosed on tema maalitud Belleville'i breviaar (u 1325), mille illustratsioonis on nähtud viiteid Duccio *Maesta*le, inglise kalligraafi Robert de Billyngi kirjutatud piibel "Bible of Robert de Billyng" (Bibliotheque Nationale, Pariis) ja Jeanne d'Evreux' tundideraamat (loodud u 1324–1328, asub Metropolitani Kunstimuuseumis), kuningliku tellimusena Prantsusmaa kuningannale Jeanne d'Évreux'le. Temale või tema töökojale on omistatud ka frantsisklaste breviaar, mis arvatakse olevat kuulunud Philippe V noorimale tütrele Blanche'ile, samuti Savoia Jeanne'i, Navarra Jeanne II ja Flandria Yolande'i tundideraamatud.

## Viited

## Välislingid
* Jean Pucelle (c 1290–1334). – visual-arts-cork.com
* The Hours of Jeanne d'Evreux (1324–28). Analysis of the Hours of Jeanne d'Evreux. – visual-arts-cork.com
* Jeanne d'Evreux' tundideraamatu illustratsioonid Metropolitani Kunstimuuseumis (inglise keeles)
Ehituskäru

**Ehituskäru** on transpordivahend, mis on ette nähtud rasketeks vedudeks, näiteks: tsement, liiv, pinnas jne.

Ehituskäru on kas ühe või kahe rattaga. Kahe rattaga kärude kandevõime on suurem.

Kõige sagedamini kasutatakse seda väikese objekti hooldamisel, kus on vaja soovitud materjale või esemeid vedada lühikesel distantsil. Kui objekt on suur, tuleks kasutada kaubakraanat.
Thomas Pesquet

**Thomas Pesquet** (sündinud 27. veebruaril 1978 Rouenis) on Prantsuse insener ja Euroopa Kosmoseagentuuri (ESA) astronaut.

Pesquet valiti astronaudiks 2009. aastal. Novembrist 2016 kuni juunini 2017 oli ta Rahvusvahelise Kosmosejaama 50. ja 51. ekspeditsiooni liige. 

Juulis 2020 teatas ESA, et Pesquet on määratud missioonile SpaceX Crew-2 ja temast sai esimene eurooplane, kes kuulus Dragon 2 meeskonda. Pesquet oli 65. ja 66. ekspeditsiooni liige. 4. oktoobrist kuni 6. novembrini 2021 oli ta Rahvusvahelise Kosmosejaama esimene prantslasest komandör.

## Viited
Suviekase vald

**Suviekase vald** (leedu keeles *Suvieko seniūnija*) on 2. järgu haldusüksus (vald) Leedus Zarasai rajooni territooriumil.

Valla pindala on 124&nbsp;km².  2011. aasta seisuga elas seal 581 inimest. Valla keskus on Suviekase küla. Vallavanem on Gintautas Altanas.

Suviekase vald on üks hõredamini asustatud valdasid Leedus. Vald piirneb põhjas Lätiga.

Lisaks küladele on vallas ka mõned huutorid

## Viited
Nullpatsient

**Nullpatsient** (vahel ka **indekspatsient** või **indeksjuhtum**) on esimene mingis elanikkonna rühmas tõendatult haigusse nakatunud patsient või esimene epidemioloogilise uuringuga hõlmatud tõendatult nakatunud patsient.

## Viited
Harry Helmsley

**Harry Brakmann Helmsley** (4. märts 1909 – 4. jaanuar 1997) oli Ameerika Ühendriikide kinnisvaramiljardär, kelle ettevõttest Helmsley-Spear sai üks riigi suurimaid kinnisvarahaldajaid, millele omakorda kuulus Empire State Building ja paljud New Yorgi mainekaimad hotellid.
Antalieptė vald

**Antalieptė vald** (leedu keeles *Antalieptės seniūnija*) on 2. järgu haldusüksus (vald) Leedus Zarasai rajooni territooriumil.

Valla pindala on 67&nbsp;km².  2011. aasta seisuga elas seal 691 inimest. Valla keskus on Antalieptė alev, kus 2011. aastal oli 278 elanikku. Vallavanem on Arvidas Saulius.

## Viited
Salakase vald

**Salakase vald** (leedu keeles *Salako seniūnija*) on 2. järgu haldusüksus (vald) Leedus Zarasai rajooni territooriumil.

Valla pindala on 173&nbsp;km². 2011. aasta seisuga elas seal 1000 inimest. Valla keskus on Salakase alev, kus 2011. aastal oli 519 elanikku. Vallavanem on Renius Kisielius.

Lisaks küladele on vallas ka mõned huutorid

## Viited
Narva Peetri Kool

**Narva Peetri Kool** oli põhikool Narvas aadressil Kerese 22. Kooli õppekeel oli vene keel. 2015/2016. õppeaastast liideti kool Narva 6. Kooliga ja sealtpeale tegutseb kool **Narva 6. Kooli** nime all.

Varem on kool kandnud nimesid **Narva 9. Põhikool** ja **Narva 2. internaatkool**

## Kooli direktorid
* Vladimir Matvejev
* Tamara Jalonen
* Jelizaveta Tšertova (kooli direktori kohusetäitja 2006 – 2015)

## Viited
Chancel Mbemba

**Chancel Mangulu Mbemba** (sündinud 8. augustil 1994 Kinshasas) on Kongo DV jalgpallur, kes mängib kaitsjana Prantsusmaa kõrgliigaklubis Marseille Olympique ja Kongo DV jalgpallikoondises.

2012. aastal liitus ta Belgia klubiga Anderlecht, mille meeskonnas debüteeris ta Belgia kõrgliigas hooajal 2013–14. Samal hooajal tuli ta klubiga Belgia meistriks. Aastatel 2015–2018 mängis ta Inglismaa klubis Newcastle Unitedis, sealhulgas kahel hooajal Premier League'is.

2018. aasta juulis siirdus ta Portugali kõrgliigaklubisse FC Porto. Hooaegadel 2019–20 ja 2021–22 tuli ta Portoga Portugali meistriks.

2022. aasta juulis sõlmis ta kolmeaastase lepingu Marseille Olympique'iga.

Debüüdi Kongo DV jalgpallikoondises tegi Mbemba 2012. aastal. Koondisekarjääri esimese värava lõi ta 12. oktoobril 2015 sõprusmängus Gaboni vastu. Ta on alates 2013. aastast kuulunud Kongo DV koondisse neljadel Aafrika rahvaste karikavõistlustel.

## Saavutused
;Anderlecht
*Belgia Pro League: 2013–14
*Belgia superkarikas: 2014
;Newcastle United
*EFL Championship: 2016–17
;Porto
*Primeira Liga: 2019–20, 2021–22
*Taça de Portugal: 2019–20, 2021–22
*Supertaça Cândido de Oliveira: 2020

## Viited

## Välislingid
Otávio Edmilson da Silva Monteiro

**Otávio Edmilson da Silva Monteiro** (tuntud lihtsalt kui **Otávio** või **Otavinho**; sündinud 9. veebruaril 1995 João Pessoas) on Brasiilia päritolu Portugali jalgpallur, kes mängib ründava poolkaitsjana Saudi Araabia kõrgliiga klubis Al Nassr ja Portugali jalgpallikoondises.

Ta alustas klubikarjääri Internacionalis, millega liitus 2010. aastal. Brasiilia kõrgliigas debüteeris ta	Internacionali meeskonnas 2012. aastal. Esimese värava Brasiilia kõrgliigas lõi ta 8. juunil 2013 mängus Cruzeiro vastu.

2014. aasta septembris siirdus ta FC Portosse. Hooaja 2014–15 esimees pooles mängis ta Porto reservmeeskonnas Portugali esiliigas. 2015. aasta jaanuaris suundus ta laenule Portugali kõrgliiga klubisse Vitória de Guimarães, kus ta mängis kuni hooaja 2015–16 lõpuni. Seejärel on kuulunud ta Porto põhimeeskonda. Hooaegadel 2017–18, 2019–20 ja 2021–22 on ta tulnud Portoga Portugali meistriks. Hooajal 2019–20 valiti Otávio lisaks Portugali kõrgliiga hooaja sümboolsesse koosseisu.

Suvel 2023 liitus Otavio ligi 60 miljoni euro eest Al Nassriga.

Aastatel 2014–2015 mängis Otávio Brasiilia kuni 20-aastaste koondises. 2021. aasta märtsis sai ta Portugali kodakondsuse. Portugali jalgpallikoondises debüteeris ta 4. septembril 2021 sõprusmängus Katari vastu ja lõi selles mängus ka värava.

## Saavutused
;Internacional
*Campeonato Gaúcho: 2013, 2014
;Porto
*Primeira Liga: 2017–18, 2019–20, 2021–22
*Taça de Portugal: 2019–20, 2021–22
*Supertaça Cândido de Oliveira: 2018, 2020

## Viited
Calton Hill

**Calton Hill** on kõrgendik, mis asub Šotimaa pealinna Edinburghi kesklinnas ja kuulub seega UNESCO maailmapärandi nimistusse. Vaateid künkalt ja künkast endast on sageli kasutatud linna fotodel ja maalidel.

## Välislingid
*
Karl Kanger

**Karl Kanger** (vene *Карл Карлович Кангер*; 27. veebruar 1898 Tallinn – 1986) oli Nõukogude Liidu sõjaväelane (erupolkovnik) ja parteitegelane.

Ta lõpetas 1915. aastal Tallinna Reaalkooli. 1916. aasta jaanuarist kuni 1917. aasta detsembrini teenis Esimese maailmasõja ajal Venemaa keiserlikus ja Venemaa armees.

Alates 1917. aastast oli ta VK(b)P liige. II Eesti sõjaväelaste kongressil Estonia teatrisaalis 7.-13. (vkj)/20.-26. jaanuaril 1918 valiti Karl Kanger Eesti Sõjaväelaste Nõukogusse. Kui bolševikud lahkusid kongressilt ja tulid 13. jaanuaril (vkj)  kokku Toompeal „1-se Eesti sotsialistlise sõjaväelaste kongressina”, asutasid nad Eesti Sõjaväelaste Ülemkomitee asemele Sotsialistlise Sõjaväelaste Nõukogu, kuhu valiti bolševike poolt 17 liiget  sh. Karl Kanger. SSN reorganiseeriti hiljem Eestimaa Nõukogude Täitevkomitee sõjaväeosakonnaks., kuhu kuulusid esimees A. Müllerstein, esimehe abi  Gustav Kudeberg, sekretärid Karl Kanger, G. Urm jt.

Aastatel 1918–1924 ja 1928–1947 teenis Karl Kanger Punaarmees. 1918. aastal osales ta vabadussõjas 2. Viljandi Eesti kommunistliku kütipolgu 2. polgu I pataljoni juhtkonna koosseisus Narva lahingus. 1919. aasta veebruarist augustini oli ta 2. Viljandi Eesti kommunistliku kütipolgu komandör.

Teises maailmasõjas oli ta 1941. aasta suvel Tallinnas moodustatud Tallinna Töölispolgu ülem, 01.12.1941–30.06.1942 oli 7. Eesti Laskurdiviisi ülem, 24.06.1942–28.09.1942 249. Eesti Laskurdiviisi ülem ja 8. Eesti Laskurkorpuse komandöri asetäitja alates 1942. aastast.

Aastatel 1944–1947 oli ta Eesti NSV sõjakomissar.

## Viited

## Kirjandus
*Eesti Punakaart ja Punavägi kodusõjas. I. Autorid: A. T. Grünberg, August Friedrich Ilves, Aleksander Jakobson, Aleksander Jänes, Veera Kalpus, Karl Kanger, Vilhelm Kersa, Nikolai Koikson, Mihkel (Mihhail) Kuulbach, Ernst Lahe, Rudolf Lessov, Arnold Maurer, Anton Meister, Alma Müller-Sambler, Aleksander Nurm, August Peis, J. M. Portsmuth, Karl Riipus, J. Roman, Voldemar Seppam, Heinrich Teder, Eduard Teiter, A. Tiismann, Karl Treufeldt, Harald-Leopold Tummeltau, Jaan (Narva enamlane) Tõnisson, Rudolf Vakmann, Aleksander Valtin, Eduard Võsu, Endiste Eesti Punakaartlaste Liidu Kirjanduslis-ajaloo sektor, Koostaja: Aleksander Jea, August Lukin, Toimetaja: Karl Trein. Kirjastaja: Välismaatööliste Kirjastusühisus NSV Liidus, 1934, ISBN 978-9949-716-29-6

## Välislingid
*Raadiosaate "Kirjutamata memuaarid" 1. osa
*Raadiosaate "Kirjutamata memuaarid" 3. osa
*Кангер Карл Карлович, pamyat-naroda.ru
Phạm Bình Minh

**Phạm Bình Minh** (sündinud 26. märtsil 1959 Nam Địnhi provintsis) on Vietnami poliitik.

Phạm Bình Minh lõpetas Diplomaatia Ülikooli (tänapäeval Diplomaatia Akadeemia) 1981. aastal. Alates 1981. aastast töötas ta Vietnami Välisministeeriumis. 1982–1985 oli ta atašee Vietnami saatkonnas Suurbritannias. 1986–1990 töötas välisministeeriumi üldosakonnas. 1991–1999 oli ta välisministeeriumi rahvusvaheliste organisatsioonide osakonna juhataja asetäitja. 1999–2001 oli ta Vietnami suursaadik ja alaline esindaja Ühinenud Rahvaste Organisatsiooni juures. 2001–2003 oli ta esinduse juhataja asetäitja Vietnami saatkonnas Ameerika Ühendriikides. Alates 2003. aastast töötas ta välisministeeriumis tegevjuhataja asetäitjana ja rahvusvaheliste organisatsioonide osakonna juhatajana. 2006. aastal sai ta Vietnami Kommunistliku Partei Keskkomitee liikmekandidaadiks ja 2009. aastal Keskkomitee liikmeks. 2007–2011 oli ta Vietnami välisministri asetäitja.

Alates 3. augustist 2011 kuni 7. aprillini 2021 oli Phạm Bình Minh Vietnami välisminister.

Lisaks oli ta alates 13. novembrist 2013 kuni 6. septembrini 2021 Vietnami asepeaminister. Alates 6. septembrist 2021 on ta Vietnami esimene asepeaminister.

## Viited
Karl Juhan Bahovski

**Karl Juhan Bahovski** (sündinud 25. oktoobril 2000) on Eesti poliitik, aastatel 2020–2021 Eesti Konservatiivse Rahvaerakonna Nõmme osakonna aseesimees ja Lääne-Tallinna ringkonna juhatuse liige ning 5. septembrist 2020 kuni 23. juulini 2021 noorteühenduse Sinise Äratuse esimees. 

Ta on lõpetanud Jakob Westholmi Gümnaasiumi riigikaitsesuuna. 2021. aastal õppis ta ühe semestri Tallinna Ülikoolis Lähis-Ida Uuringuid. 2022. aastast saadik õpib ta Tartu Ülikoolis ajalugu. 

Bahovski astus Sinisesse Äratusse 2017. aastal ja EKREsse 2018. aastal. Aastatel 2019–2021 oli ta Sinise Äratuse juhatuses. 

Ta on korraldanud Sinise Äratuse lasketiiruõhtuid Tallinnas ja Tartus ning käinud ühenduse poolt sõprussuhteid loomas Lätis, Leedus ja Poolas.  

2023. aastal lahkus Bahovski EKREst koos mitme teise noorliikmega, kelle seas oli samuti Sinise Äratuse juhiks olnud Helen Rebane. 

Tema isa oli laskmisinstruktor Martin Bahovski, onu on ajakirjanik Erkki Bahovski.

## Viited
Christopher Cassidy

**Christopher John Cassidy** (sündinud 4. jaanuaril 1970 Salemis) on Ameerika Ühendriikide endine mereväelane ja NASA astronaut.

1993. aastal lõpetas Cassidy Ameerika Ühendriikide Mereväeakadeemia matemaatika erialal ning sai 2000. aastal MIT-st meretehnika magistrikraadi. Mereväes teenides läbis ta Navy SEAL-ide katsed ning sai mereväe eriüksuslaseks. Ta on osalenud missioonidel Afganistanis ja Vahemerel. Cassidyl on mereväes kapteni auaste.

Cassidy valiti NASA astronaudiks 2004. aastal ning tema esimene missioon oli 2009. aastal toimunud STS-127. 2013. aastal oli ta märtsist kuni semptembrini Rahvusvahelise Kosmosejaama 35. ja 36. ekspeditsiooni liige. Aprillis 2020 sai ta 62. ekspeditsiooni liikmeks ning on oktoobrini 63. ekspeditsiooni komandör.

Cassidy lahkus NASA-st ja mereväest 2021. aastal.

## Viited
In Amenas

**In Amenas** (araabia keeles إن أمناس‎, *‘In ’Amanās*) on linn ja vald Ida-Alžeerias, 30 kilomeetrit Liibüa piirist läänes. Piirkonnas pole piiriületuspunkti. Aastal 2008 elas In Amenase vallas 7385 inimest, aastal 1998 5302 inimest. Alžeeria kirjaniku Mouloud Mammeri sõnul pärineb linna nimi tuareegi keelest ning tähendab "kaameliratsanike kohta".

16. jaanuaril 2013 ründasid islamiterroristid In Amenase lähedal gaasitöötlemistehast.

## Viited
East Coast Main Line

**East Coast Main Line** (aruandlusmärgina **ECML**) on 632,7 km pikkune elektrifitseeritud raudtee, mis ulatub Londonist mööda Suurbritannia idarannikut Edinburghi, vahepeatustega Peterboroughis, Doncasteris, Yorkis, Darlingtonis, Durhamis and Newcastle'is. Raudtee kulgeb paralleelselt A1 maanteega, selle algpeatus on London King's Cross ja lõpp-peatus Edinburgh Waverley.
Olha Stefanišõna

**Olha Stefanišõna** (ukraina keeles Ольга Віталіївна Стефанішина, sündinud 29. oktoobril 1985) on Ukraina jurist ja riigiametnik, aastast 2025 Ukraina suursaadik Ameerika Ühendriikides.

## Riigi teenistuses
Aastatel 2007–2015 töötas ta Ukraina justiitsministeeriumis. 
Alates 4. juunist 2020 kuni 17. juulini 2025 oli ta Ukraina asepeaminister Euroopa ja euroatlantilise integratsiooni küsimustes. 
2024–2025 oli ta samaaegselt ja justiitsminister. 

Alates 17. juulist 2025 on ta Ukraina presidendi eriesindaja koostöö arendamiseks Ameerika Ühendriikidega ning alates 27. augustist 2025 Ukraina suursaadik Ameerika Ühendriikides.
Pael

**Pael** (Lõuna-Eestis *paal*) on pikk kitsas ribakangas, harvem lõngadest punutud nöör, mida kasutatakse kaunistamiseks, tugevdamiseks, kooshoidmiseks, kokkusidumiseks jms; on ka kitsam lint ja peenem nöör. Punutud paelu valmistatakse erinevatest kiudmaterjalidest, tuntumad sidumisvahendid on näiteks saapa-, kingapaelad, juuksepaelad, põllepaelad, pakipaelad jne. 
 
Eesti etnograafias nimetati varem paelaks kitsast ja lühikest ilma koelõngata vööd, mida valmistati palmitsedes või kuni 2 cm laiust koelõngadega vööd, mida kasutati köitmiseks, kaunistamiseks, tugevdamiseks jms. Eristati erinevate kirjade ja keermetega paelu.

Kasutusel olid säärepaelad, peapaelad, pulmapaelad jm. Eesti talupojapulmas seoti paelu pulmamõõga, õllekannu ja torupilli ümber.

Tänapäeval valmistatakse Eestis villasest ja puuvillasest materjalist eri laiusega dekoratiivseid ja kaunistuspaelu, aga ka vööpaelu, nii käsitööna kui ka tekstiilitööstuse toodanguna. Kasutatakse rohkesti eesti rahvuslikke motiive, ornamente ja mustreid. 
Laiad vööpaelad on leidnud laialdast kasutamist kooride, tantsurühmade jm riietusse rahvusliku nüansi toomisel.

## Viited

## Välislingid
*  Põimitud pael, Eesti Rahva Muuseum
Alfred Teaste

**Alfred Teaste** (kuni 23. märtsini 1935 **Alfred Fluss**; 15. veebruar 1895 Vastseliina vald, Võrumaa – 3. november 1992 Tallinn) oli eesti pedagoog ja koolijuht.

Alfred Fluss oli aastatel 1924–1927 Valga Poeglaste Gümnaasiumi õpetaja ja inspektor, 1927–1931 Läänemaa Õpetajate Seminari direktor, seejärel 1931–1940 ja 1941–1944 Tallinna Nõmme Gümnaasiumi direktor (1931–1940, 1941–1944).

Suurel määral Alfred Teaste initsiatiivil võttis Nõmme linnavolikogu 1936. aasta vastu otsuse ehitada uus Nõmme Gümnaasiumi hoone. 

Okupatsioonivõimud ei lubanud Alfred Teastel direktorina töötada, kuid kuni 1949. aastani sai ta jätkata koolis tööd õpetajana, seejärel ta vallandati. Kaks aastat hiljem saadeti ta vangilaagrisse.

## Mälestuse jäädvustamine
12. novembril 2018 avati Nõmme Gümnaasiumi hoovis kooli pikaaegse direktori Alfred Teaste nimeline mälestuspink. Aasta hiljem, 2. septembril 2019 avati Alfred Teaste pingi kõrval veel teinegi pink – mälestuspink Nõmme Gümnaasiumi vilistlasele president Lennart Merile.

## Isiklikku
Alfred Fluss abiellus 1927. aastal Elisa­beth Sternfeldtiga (1891–1978), kelle vennad oli Asutava Kogu liige August-Voldemar Sternfeldt ja vaimulik Alek­s­ander Täheväli (1888–1955).

## Viited
Ilmar Kõrgesaar

**Ilmar Kõrgesaar** (12. aprill 1932 – 17. juuni 2013) oli eesti toidutehnoloog ning õllekultuuri ja limonaadiajaloo uurija.

Ilmar Kõrgesaar lõpetas Tartu Riiklikus Ülikoolis orgaanilise keemia eriala. 

1956. aastal asus ta tööle Tartu õlletehasesse peaõllemeistrina. Pärast seda töötas ta A. Le Coqis peatehnoloogi ja tootmisala juhatajana ning viimastel aastatel õllemuuseumi juhataja ja kuraatorina.

Ta on olnud osaline muu hulgas limonaadide Kelluke ja Valge Klaar loomisel.

Ilmar Kõrgesaare eestvõttel rajati 2003. aastal õlletehase linnasetorni A. Le Coqi Õllemuuseum. Ta oli muuseumi juhataja ja kuraator. Ta oli ka A. Le Coqi 200. aastapäeva tähistava raamatu "Õllelinn Tartu. A. Le Coq 1807–2007" väljaandmise initsiaator. See raamat pole ainult ühe ettevõtte ajaloost, vaid puudutab Tartu linna ajalugu laiemalt läbi sajandite.

## Tunnustus

* 1987 Eesti NSV teeneline tehnoloog
* 2009 Tartu Tähe kavaler

## Isiklikku
Ilmar Kõrgesaar oli 1957. aastast abielus Tartu Ülikooli vanemteaduri keemik Asta Kõrgesaarega. Neil on kaks tütart.

## Viited
Drolerii

**Drolerii** (prantsuse keeles *drôlerie*, sõnast *drôle* 'naljakas', 'lõbus') on keskaja kunstile (eelkõige gootikale) iseloomulikud jämekoomilised või grotesksed inimeste, loomade ja fantaasiaolendite kujutised. Drolerii oli sage motiiv illumineeritud käsikirjade initsiaalidel ja servaillustratsioonidel, arhitektuuris võis seda leida veesülitite ja konsoolide skulptuurkaunistustes ja vahel on droleriina kujundatud kirikute kooritoolistiku *[[misericordia]]*d.

Drolerii on iseloomulik eriti põhja pool Alpe loodud kunstile. See sai alguse umbes 13. sajandi algul La Manche'i mõlemal kaldal. Sealt levis see Pariisi ning Pariisist koos gooti kunstiga juba kõikjale. Drolerii motiivistik hõlmas laia valikut igapäevaelu stseenidest, inimestest nagu talupojad, narrid, muusikud, kerjused, aga ka kleerikud ja rüütlid, inimeste kombel tegutsevate loomadeni ja kõige kummalisemate fantaasiaolenditeni. Kujutusviisi iseloomustas huumor, grotesk ja vahel satiir. Selle kunstinähtuse põhiline idee on mängulisus – droleriis sai kunstnik rakendada piirideta tegevusvabadust, mida võis kõrvutada keskaegse narri omaga.

## Pildid
### Skulptuuris

Fail:Paris. Notre Dame Cathedral Tower. Chimeras and Man.jpg|Grotesksed veesülitid Pariisi Jumalaema kirikul
Fail:Cathedrale-de-Strasbourg-IMG 1381.jpg|Skulptuur Strasbougi katedraalil, 1381
Fail:BrnoJakubNehanba.jpg|Skulptuur Brno Jakobi kiriku torni lõunaküljel
Fail:Misericord, St Mary, Whalley.jpg|*[[Misericordia]]* Whalley Maarja kirikus
Fail:Astley Dragon Misericord.JPG|*[[Misericordia]]* Astley Maarja kirikus
Fail:Nidaros Cathedral in Trondheim detail 8849.jpg|Drolerii Nidarosi toomkirikul Trondheimis
Fail:Nidaros Cathedral in Trondheim detail 8836.jpg|Grotesk toomkirikul Trondheimis


### Raamatumaalis

Psalm 103; a watermill - Luttrell Psalter (c.1325-1335), f.181 - BL Add MS 42130.jpg|Psalm 103 Luttrelli psaltris
Two knights Jousting - Luttrell Psalter (c.1325-1335), f.82 - BL Add MS 42130.jpg|Lehekülg Luttrelli psaltrist
BM-Metz MS1588 0112.jpg|Metzi tundideraamat (BM, Ms 1588). 1300–1310.
Maastricht Book of Hours, BL Stowe MS17 f049r (detail).png|Maastrichti tundideraamat (BL Stowe MS17 fo49r)
The Hours of Jeanne d&#039;Evreux, Queen of France MET DP233784.jpg|Jean Pucelle. Kujutised Jeanne d'Evreux' tundideraamatus
Psałterz florianski1.jpg|Väikesed looma- ja inimfiguurid servaillustratsioonil. Wawelis loodud psalter, 14.–15. sajandi vahetus
Stundenbuch der Maria von Burgund Wien cod. 1857 Steinbock mit Drolerie Hinterleib.jpg|Burgundia Maria tundideraamat (Wien MS 1857)


## Vaata ka
* Maskaroon
* Grotesk
* Kimäär
* Sheela-na-gig

## Viited
Salakas

**Salakas** on alev Leedus Zarasai rajoonis, Salakase valla halduskeskus. Alev asub Luodise läänekaldal. 

Salakases on põhikool, postkontor, seltsimaja ja raamatukogu, seal tegutseb Zarasai kunstikooli filiaal. Alevis on kruusakarjäär. Vaatamisväärsusteks on aastail 1906–1911 ehitatud katoliku kirik, aastal 1930 rajatud katoliku kabel ja Napoleoni kivi, Gražutė regionaalpargi külastuskeskuse juures tegutseb ka koduloomuuseum.

## Elanikkond


* 1083 (1886)
* 2380 (1900)
* 2487 (1902)
* 1918 (1923)
* 750 (1959)
* 595 (1970)

* 611 (1979)
* 680 (1982)
* 679 (1986)
* 705 (1989)
* 604 (2001)
* 519 (2011)


## Nimi

Alevile on tõenäoliselt nime andnud endine Salakase järv. Selle variandi üks versioon tuletab asula nime sellest, et see asus algselt saarel, nii kutsuti sealseid asukaid saarlasteks (*salokais*), Kohaliku loo kohaselt elasid varem järve kaldal metsas pistrikud ja asula kandis varem nime Sakalai.

## Ajalugu

Alevi juures asuvad 9.–13. sajandil kasutusel olnud Salakase muinaskalmed.

Legendi kohaselt rajas alevi vürst Utenis. Kirjalikes allikates on Salakast esmamainitud aastal 1387. Vanasti asus seal Leedu valitsejate jahipidamisala. Aastal 1387 andis Jogaila Salakase Vilniuse piiskoppide käsutusse. 15.–16. sajandil kuulus alev Tauragnai linnuse lossipiirkonda.

Aastal 1496 ehitati Salakasesse esimene kirik ja moodustati kihelkond. Aastaks 1552 oli asulast saanud alev. Põhjasõja ajal põles see maha. Aastal 1720 avati Salakases klooster, mis aga novembriülestõusu järel aastal 1832 suleti. Aastal 1781 oli Salakases neljaklassiline kool. 

19. sajandil peatusid Salakases küll Prantsuse väed, kuid mitte Napoleon I, kuigi kohalikud legendid seostavad teda metsas asuva kiviga. Toona rajati sinna ka magasiait. Tsaariajal oli Salakase venekeelne nimekuju Солоки. 

Augustis 1941 hukkasid Saksa okupatsiooniväed Sungardai küla lähistel metsas ligi 150 Salakase juuti. Nõukogude perioodil oli Salakas kohaliku kolhoosi keskasulaks. Aastal 1970 kaotas Salakas alevi staatuse, ent see taastati aastal 2005.

Mokykla Salake.jpg|Koolimaja
Salako_Švč._Mergelės_Marijos_Sopulingosios_bažnyčia.jpg|Salakas
Salakas, Lithuania - panoramio (147).jpg|Salakase keskuse tänavavaade
Salako sen., Lithuania - panoramio (2).jpg|Salakase kabel
Salako baznycios galine dalis.jpg|Salakase kirik
Salakas,_paminklas.JPG|Salakase 500 aastapäevaks püstitatud tulpkabel


## Viited

## Välislingid

*Poola Kuningriigi geograafiline leksikon
*Alev portaalis vietoves.Lt
Chiaki Mukai

**Chiaki Mukai** (jaapani keeles 向井 千秋 *Mukai Chiaki*, sündinud 6. mail 1952 Tatebayashis) on Jaapani arst ja endine JAXA astronaut.

Mukai lõpetas 1977. aastal Keiō ülikoolis arstiteaduse eriala ning spetsialiseerus südame- ja veresoontekirurgiale. 1985. aastal valiti ta NASDA (tänapäeva JAXA) astronaudiks.

Ta on esimene kosmoses käinud jaapanlanna ning esimene Jaapani kodanik, kes käis kosmoses rohkem kui korra. Tema esimene missioon oli 1994. aastal toimunud NASA missioon STS-65 ja teine missioon oli 1998. aastal toimunud STS-95.

2015. aastal sai ta Tokyo Teadusülikooli asepresidendiks ja JAXA tehniliseks nõustajaks.

## Viited
Prantsusmaa Rahvuskaart

**Prantsusmaa Rahvuskaart** (prantsuse keeles Garde nationale) on Prantsusmaa sandarmeeria.

## Välislingid
* Garde nationale
Misericordia

***Misericordia*** (ladina keeles 'halastus', 'kaastunne') on kiriku kooritoolistikus klappistme põhja all asuv tugi, millele, kui klappiste on üles tõstetud, saab toolis seisev vaimulik toetuda. Gooti kunstis võib *misericordia* olla kujundatud droleriina (näiteks toetavad seda veidrad loomad, fantaasiaolendid või karikatuursed kujud).

## Pildid

Paris (75) musée de Cluny 33.jpg|*Misericordia* jutlustajaga. Pariisi Cluny muuseum 
Paris (75) St Gervais-St Protais 22.jpg|*Misericordia* kingsepaga. Pariisi Püha Gervasiuse ja Püha Protasiuse kirik
Astley Cat Misericord.JPG|Kassi kujutav *misericordia* Astley Maarja kirikus
Walcourt - Miséricorde - Le renard préchant.JPG|Rebane jutlustab kodulindudele Walcourti St-Materne kirikus Belgias 
Miserikordien-IMG 2062.JPG|Joodikust munka kujutav *misericordia* Dortmundi Maarja kirikus
Les Andelys (27) église Nte Dame 7.jpg|Merineitsi Les Andelysi Maarja kirikus
Tréguier (29) 2 edit.jpg|Obstsöönsed kujutised *misericordia*tel Tréguier' katedraalis Normandias
Stippeföttche 098.jpg|Istmike kokkulööjad *misericordia*l Neussi Püha Qirinuse kirikus, 16. sajand


## Viited
August Solo

**August Solo** (sündinud 23. veebruaril 1935) on eesti pedagoog ja koolijuht.

Ta lõpetas Suislepa 7-klassilise kooli ja seejärel Viljandi Pedagoogilisse Kooli, kus ta õppis algkooliõpetajaks. 1967. aastal lõpetas ta Tartu Riikliku Ülikooli vene filoloogia erialal vene keele ja kirjanduse õpetajana. 

Pärast ülikooli lõpetamist töötas 11 aastat Tartu 8. Keskkoolis, kuus aastat Tartu linnavalitsuses haridusosakonna juhataja asetäitjana ja alates 1976. aastast juhatajana. 

1979. aastal asus ta tööle Tartu Pedagoogilise Kooli direktorina. See kool valmistas ette õpetajaid põhikooli baasil. 1980. aastate lõpus sai selgeks, et sellise baasharidusega õpetajate ettevalmistamine enam ei rahulda ning Solo asus vedama kooli rakenduskõrgkooli staatuse poole. 1. jaanuaril 1990 anti õppeasutusele tagasi tema kauaaegne nimetus Tartu Õpetajate Seminar ja 11. juulist 1991 reorganiseeriti seminar rakenduskõrgkooliks. August Solo oli Tartu Õpetajate Seminari rektor kuni 2001. aastani, mil seminar läks Tartu Ülikooli haridusteaduskonna koosseisu ja sellest sai Tartu Ülikooli õpetajate seminar.

August Solo on seisnud Tartule väga olulise – õpetajakoolituse – edendamise ja arendamise eest. Seda nii sisulise (kõrgharidust andvate õppe- ja ainekavade väljatöötamine, täienduskoolituse süsteemi ja kaugõppeosakonna käivitamine jm) kui materiaalse (Purde tänava ühiselamu ehitamine, Salme tänava õppehoone säilitamine) poole pealt.

## Tunnustus
*1989 Eesti NSV teeneline õpetaja
*1998 Ignatsi Jaagu medal
*2020 Tartu Tähe kavaler

## Viited
Luureteave avalikust allikast

**Luureteave avalikust allikast**  (inglise keeles *open-source intelligence*, lühendatult **OSINT**) on "luureteave, mille aluseks on nii avalikult kättesaadav kui ka muu salastamata, kuid piiratud leviku või ligipääsuga ametkondlik informatsioon". 

Avalikud allikad võivad pakkuda mitmesugust luure seisukohalt vajalikku teavet. Suletud ühiskondade puhul võidakse avalike allikate (näiteks ajalehed, biograafilised andmed) põhjal jälgida sealset kaadripoliitikat (ametikõrgendused ja -kaotused, ümbersuunamised jne), et selgitada välja võtmeisikute omavahelisi suhteid ja nende üldist positsiooni võimuhierarhias. 

On vaieldud, kuivõrd oluliseks tuleks avalikke allikaid luure seisukohalt pidada. Abram Shulsky ja Gary J. Schmitt osutavad, et levinud arvamuse kohaselt võib avalikest allikatest saadud teave näiteks pakkuda olulist konteksti ja tausta, kuid võtmetähtsusega faktid võivad olla hangitavad ainult mitteavalikest kanalitest, inimluure või tehniliste vahendite kaudu. Samas on näiteks Ameerika Ühendriikide ajaloolane Sherman Kent pidanud avalikke allikaid välisluureinfo hankimisel väga oluliseks.

## Viited

## Välislingid
* Jhon Herrera, Paulo Alonso Gaona-García, Salvador Sánchez-Alonso. Open-Source Intelligence Educational Resources: A Visual Perspective Analysis. ResearchGate, oktoober 2020. 
* Open-source intelligence – it’s incredible what you can find from public sources. nixu.com, 8. aprill 2020
* What Is Open Source Intelligence and How Is it Used? recordedfuture.com, 19. veebruar 2022
Szczecinek

**Szczecinek** (saksa *Neustettin*) on linn Poolas Lääne-Pomorze vojevoodkonnas Szczecineki maakonna halduskeskus. Szczecinek asub Gwda jõe ääres, Szczecinist umbes 145 km idas.

Szczecinek on tähtis raudteesõlm.

Szczecinek sai linnaõigused 1310. aastal. Linn sai raudteeühenduse 1876. aastal. Tööstuse areng algas 19. sajandi lõpul. Kuni 1945. aastani oli linn Saksamaa koosseisus.

## Galerii

42-Szczecinek-ratusz(pischmak).jpg | Raekoda
Zamek Książąt Pomorskich w Szczecinku.JPG | Szczecineki loss
Pomnik_Józefa_Piłsudskiego_w_Szczecinku.JPG | Józef Piłsudski monument
Bayern STW 008.JPG | Vaade Szczecinekile õhust


## Viited
63. ekspeditsioon

**63. ekspeditsioon** oli Rahvusvahelise Kosmosejaama (ISS) 63. alaline meeskond.

Missioon algas 17. aprillil 2020 kui jaamast lahkus 62. ekspeditsioon. Ekspeditsiooni meeskonda kuulusid esialgu NASA astronaut Christopher Cassidy ja Roskosmose kosmonaudid Anatoli Ivanišin ja Ivan Vagner. 

31. mail jõudis jaama Crew Dragon Demo-2 meeskonnaliikmed Douglas Hurley ja Robert Behnken, kes jäid jaama kaheks kuuks. 14. oktoobril saabus jaama Sojuz MS-17 ning 63. ekspeditsioon lõppes 21. oktoobril.

## Meeskond

## Viited
Sotsiaalne sahkerdamine

**Sotsiaalne sahkerdamine** võib viidata:

* Sotsiaalne sahkerdamine – vahendid konkreetsete hoiakute ja sotsiaalse käitumise ulatuslikuks mõjutamiseks.
* Sotsiaalne sahkerdamine – konfidentsiaalse informatsiooni hankimine inimeste ja tehisintellekti manipuleerimise ja / või petmisega.
Vaikuse spiraal

**Vaikuse spiraali teooria** on politoloogia ja massikommunikatsiooni teooria, mille pakkus välja Saksa politoloog Elisabeth Noelle-Neumann. Teooria ütleb, et sotsiaalne grupp või ühiskond võib oma liikmeid nende arvamuse pärast isoleerida või välja jätta. 

Kuna enamikul inimestel on hirm isolatsiooni ees, eelistavad nad probleemi korral pigem vaikida, kui oma arvamust avaldada. Meedia on oluline tegur, mis mõjutab nii domineerivaid ideid kui ka inimeste ettekujutust sellest, mis on domineeriv idee. Oma sotsiaalse keskkonna hindamine ei pruugi alati olla seotud tegelikkusega.

Vaikuse spiraal võib viia olukorrani, kus üks tihtilugu põhjendamatu arvamus saavutab avalikkuse poolehoiu, ühiskondlik surve vaigistab kahtlejad ning lõpuks ei olegi võimalik parema lahenduse poole püüelda.

## Vaata ka

* Elisabeth Noelle-Neumann

## Välislingid
*Ülle Madise: vaikimise nõiaring
Šantaaž

**Šantaaž** (prantsuse keeles *chantage* - väljapressimine) on väljapressiv tegevus, mille käigus ähvardatakse paljastada või avalikustada inimese või rahva kohta kas tõepärast või valet informatsiooni, välja arvatud juhul, kui teatud nõudmised on täidetud. 

See on sageli kahjulik teave, mida avalikustatakse avalikkuse asemel pigem perekonnaliikmetele või kaastöölistele. Šantaaž võib hõlmata ohvri või ohvri lähedase isiku füüsilist, vaimset või emotsionaalset kahjustamist, ähvarduste kasutamist või kriminaalvastutusele võtmist.Tavaliselt teostatakse šantaaži  isikliku kasu saamiseks, enamasti positsiooni, raha või vara nimel.

## Vaata ka

* Väljapressimine
Kompromat

**Kompromat** tähistab Venemaal (lühend venekeelsest sõnast компрометирующий материал 'kompromiteeriv materjal') kahjulikku informatsiooni poliitiku, ettevõtja või muu avaliku elu tegelase kohta, mida kasutatakse negatiivse imago loomiseks avalikkuse ees, aga ka šantaažiks ja väljapressimiseks.
Kümnevõistluse Eesti meistrivõistluste medalivõitjad

**[[Kümnevõistlus]]e [[Eesti meistrivõistluste medalivõitjad kergejõustikus|Eesti meistrivõistluste medalivõitjad.]]**